Pokémon: Pikachu detektibea

Pokemon Pikachu detektibea (jatorriz ingelesez Pokémon: Detective Pikachu) 2019ko Rob Letterman estatubatuar zinema zuzendariaren fantasiazko eta misteriozko film bat da. Pokémon saileko 2016ko Detective Pikachu bideo-jokoan oinarritzen da. Antzesle nagusiak Ryan Reynolds, Justice Smith, Kathryn Newton, Suki Waterhouse, Omar Chaparro, Chris Geere, Ken Watanabe eta Bill Nighy izan ziren.

Argumentua 

Istorioa hasten da Harry Goodman detektibea desagertzen denean. Horrek, Tim, bere 21 urteko semea, behartzen du gertatutakoa ikertzera. Pikachu detektibeak, Harryren Pokemon bikotekideak, ikerketarekin laguntzen du. Oso detektibe maitagarri eta dibertigarria da, mundu guztia harritzen duena, baita bere burua ere! Tim eta Pikachu elkarren artean era ikaragarrian komunikatu daitezkeela konturatzen dira eta elkarrekin abentura hunkigarria biziko dute misterio bitxia argitzeko. Pistak bilatzen dituzte Ryme hirian neonez argitutako kaleetan. Hiria metropoli moderno erraldoia da non gizakiak eta Pokemonak mundu hiperrealista batean elkarrekin bizi diren. Pokemon pertsonaia ezberdinekin egingo dute topo eta elkar bizikidetza baketsua suntsitu eta Pokemon unibertso osoa mehatxatu dezakeen konplot beldurgarriaargitara emango dute.

Aktoreak 
 Ryan Reynolds: Pikachu detektibea (giza-ahotsa, jatorrizko bikoizketan)
 Ikue Ōtani: Pikachu detektibea (Pokémon ahotsa)
 Justice Smith: Tim Goodman
 Max Fincham: Tim gaztea
 Paul Kitson: Harry Goodman
 Kathryn Newton: Lucy Stevens
 Omar Chaparro: Sebastian
 Chris Geere: Lucyren buruzagia
 Ken Watanabe: Yoshida detektibea
 Rita Ora: zientzalaria
 Paul Kitson: Harry Goodman
 Karan Soni: Jack

Erreferentzia

Kanpo estekak 
 IMDBko fitxa irakurgai 

Rob Lettermanek zuzendutako filmak
Ameriketako Estatu Batuetako filmak
Japoniako filmak
Abentura filmak
Bideo-jokoetan oinarritutako filmak
Fantasiazko filmak
Misterio filmak
Amnesiari buruzko filmak
Pokémon